Cuneiform Tablet BIN 4 91 (NBC 3757)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma i-ku-pí-a ù ta-ra-am-ku-bi-ma a-šu-mì ri-ik-sí ša ik-ri-bi ša-ni-i ša ta-áš-pu-ra-ni a-šùr-{d}UTU-ši DUMU am-ra-a ni-iṣ-ba-at-ma um-ma šu-ut-ma ri-ik-sí a-na-ku ù a-šùr-ṣú-lu-li a-na e-lá-lí DUMU šu-ku-bi-im ni-dí-in-ma AN.NA iš-a-am-ma na-ší-šum a-šùr-ṣú-lu-li i-na a-lim{ki} lá wa-ša-áb i-na a-lá-ki-šu ni-ṣa-ba-sú a-šu-mì ša ḫu-sà-ri-im dí-nu na-ak-šu-ma a-dí-ni a-wa-at-ni IGI a-lim{ki} lá i-ší-ki-in i-nu-mì dí-num lá i-dí-nu ù né-nu nu-ta-ar-ma a-na-sà bé-tim ni <big_gap> ma-lá dí-num i-dí-nu iš-tí bar-ki-ú-tim té-er-tí-ni za-ku-tum i-lá-kà-kum <big_gap> a-ma-kam lá ta-ḫa-da-ar ší-bi-kà da-ni-in ṭup-pí-kà ḫa-ri-ma i-na pá-ni-im-ma šé-bi-lam iš-té-en₆ i-na ṣú-ḫa-ri ṭur₄-dam É-be-et-kà ù ṣú-ḫu-ur-kà ša-li-im